CELEX: 62007CA0025
Language: et
Date: 2008-07-10 00:00:00
Title: Kohtuasi C-25/07: Euroopa Kohtu (esimene koda) 10. juuli 2008 . aasta otsus (Wojewódzki Sąd Administracyjny we Wrocławiu (Poola Vabariik) eelotsusetaotlus) — Alicja Sosnowska versus Dyrektor Izby Skarbowej we Wrocławiu Ośrodek Zamiejscowy w Wałbrzychu (Käibemaks — Direktiivid 67/227/EMÜ ja 77/388/EMÜ — Siseriiklikud õigusaktid, millega kehtestatakse käibemaksu enammakse tagastamise kord — Neutraalse maksustamise ja proportsionaalsuse põhimõte — Erimeetmed erandite tegemiseks)

11.10.2008   
            
            
               ET
            
            
               Euroopa Liidu Teataja
            
            
               C 260/3
            
         Euroopa Kohtu (esimene koda) 10. juuli 2008. aasta otsus (Wojewódzki Sąd Administracyjny we Wrocławiu (Poola Vabariik) eelotsusetaotlus) — Alicja Sosnowska versus Dyrektor Izby Skarbowej we Wrocławiu Ośrodek Zamiejscowy w Wałbrzychu
   (Kohtuasi C-25/07) (1)
   
   (Käibemaks - Direktiivid 67/227/EMÜ ja 77/388/EMÜ - Siseriiklikud õigusaktid, millega kehtestatakse käibemaksu enammakse tagastamise kord - Neutraalse maksustamise ja proportsionaalsuse põhimõte - Erimeetmed erandite tegemiseks)
   (2008/C 260/04)
   Kohtumenetluse keel: poola
   Eelotsusetaotluse esitanud kohus
   Wojewódzki Sąd Administracyjny we Wrocławiu
   Põhikohtuasja pooled
   
      Hageja: Alicja Sosnowska
   
      Kostja: Dyrektor Izby Skarbowej we Wrocławiu Ośrodek Zamiejscowy w Wałbrzychu
   Kohtuasja ese
   Eelotsusetaotlus — Wojewódzki Sąd Administracyjny we Wrocławiu — EÜ artikli 5 lõike 3, nõukogu 11. aprilli 1967. aasta direktiivi 67/227/EMÜ kumuleeruvaid käibemakse käsitlevate liikmesriikide õigusnormide ühtlustamise kohta (EÜT 71, lk 1301; ELT eriväljaanne 09/01, lk 3) artikli 2 ning nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 18 lõike 4 ja artikli 27 lõike 1 tõlgendamine — Kumuleeruvate käibemaksude kohta käivad siseriiklikud õigusnormid, mis sätestavad enammakstud summade tagastamise tähtaja osas vähemsoodsad tingimused neile maksukohustuslastele, kes alustavad maksustatava tegevusega ja kes on registreeritud ühendusesiseseid kaubatarneid teostatavate maksukohustuslastena — Neutraalse maksustamise ja proportsionaalsuse põhimõtted
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (mida on muudetud nõukogu 12. detsembri 2005. aasta direktiiviga 2005/92/EÜ) artikli 18 lõikega 4 ja proportsionaalsuse põhimõttega on vastuolus sellised siseriiklikud õigusnormid, nagu on kõne all põhikohtuasjas ning mis pikendavad maksudest kõrvalehoidumise ja maksustamise vältimise ärahoidmiseks vajaliku kontrollimise tähtaega 60–180 päeva alates käibedeklaratsiooni esitamisest maksukohustuslase poolt; see on tähtaeg, mille jooksul siseriiklik maksuhaldur võib tagastada teatud maksukohustuslaste kategooriale käibemaksu enammakse, välja arvatud juhul, kui viimased on andnud 250 000 Poola zloti suuruse tagatisdeposiidi.
            
         
               2.
            
            
               Sellised sätted, nagu on kõne all põhikohtuasjas, ei kujuta endast „erimeetmeid”, mille eesmärk on ära hoida teatavat liiki maksudest kõrvalehoidumist või maksustamise vältimist kuuenda käibemaksudirektiivi 77/388 (muudetud direktiiviga 2005/92) artikli 27 lõike 1 mõttes.
            
         
      (1)  ELT C 69, 24.3.2008.